Son Ye-jin

Si Son Ye-jin (ipinanganak bilang si Son Eon-jin noong Enero 11, 1982) ay isang Timong Koreanang aktres. Sumikat siya sa mga romantikong pelikula at teleserye tulad ng The Classic (2003), Summer Scent (2003), A Moment to Remember (2004), at April Snow (2005). Nakilala siya dahil sa kanyang bersatilidad sa mga iba't ibang genre, kapansin-pansin sa Alone in Love (2006), My Wife Got Married (2008), The Pirates (2014) at ang mga pelikula noong 2016, The Truth Beneath at The Last Princess. Kilala rin siya para kanyang mga pangunahing papel sa mga romansang drama tulad ng Something in the Rain (2018) at Crash Landing on You (2019–2020).

Karera
2000–2005: Pasimula at pagsikat sa Silangang Asya
Si Son Ye-jin ay naging boses ni Jung Mi-jo sa Secret Tears, isang pelikula ni Park Ki-hyung noong 2000, at pagkatapos ay gumanap sa pangunahing papel sa mga drama sa telebisyon tulad ng Delicious Proposal, Sun-hee and Jin-hee,  at Great Ambition. Ang kanyang unang kapuna-punang papel sa sine ay sa Chi-hwa-seon ni Im Kwon-taek, na inilabas sa Cannes at ipinagkaloob ng gantimpalang Best Director noong 2002."Actors and Actresses of Korean Cinema: Son Ye-jin" . Koreanfilm.org. Hinango noong 2012-04-20.

Ang pinakamalaking tagumpay ng kanyang maagang karera ay sa mga kasunod na pelikula Lovers' Concerto at The Classic. Katamtaman ang pagpatok ng dalawa sa Korea, at ang The Classic na partikular — na isang akda ni Kwak Jae-yong, direktor ng My Sassy Girl — ay lubhang nalantad sa mga rehiyon tulad ng Hong Kong at kalupaang Tsina at inilunsad si Son sa pagsisikat sa Silangang Asya. Pinatibay pa lalo ni Son ang kanyang estado bilang Hallyu star sa pagtanggap ng pangunahing papel sa Summer Scent, isang dramang pantelebisyon na naging ikatlong pagtatalaga ng Endless Love, isang tetralohiya batay sa mga kapanahunan ng taon sa direksyon ni Yoon Seok-ho.

Pumatok din ang kanyang dalawang susunod na pelikula sa Silangang Asya: ang A Moment to Remember, batay sa isang sikat na seryeng Hapones, ay nakapagtatag ng mga rekord sa takilya sa Hapon at nakapagbenta ng higit sa dalawang milyong tiket sa Korea, at pumatok din ang April Snow, na pinagbidahan niya kasama ni superstar Bae Yong-joon sa Hapon at Tsina. Binansagan si Son, na nagpakita ng dalisay at inosenteng imahe sa kanyang mga pelikulang The Classic at A Moment to Remember, ng "Unang Pag-ibig ng Bansa" sa Korea.

Noong 2006, siya ang naging pinakamataas na binabayarang Koreanang aktres sa Koreanovela noong nagarantiyahan siya ng upang pantalento ng KRW 50 milyon (saka insentibo) sa bawat episodyo para sa kanyang pangunahing papel sa drama ng SBS, Alone in Love (Koreano: ; RR: Yeon-ae Sidae; lit. "Henerasyon ng Pag-ibig").

 Pansariling buhay 
 Kasal 
Noong Enero 1, 2021, nakumpirma na si Son at ang aktor na si Hyun Bin ay may relasyon, si Hyun Bin ay ang kanyang co-star sa The Negotiation (2018) at Crash Landing on You (2019–2020).<ref>{{Cite web |date=2021-01-01 |title=[공식] 현빈♥손예진 열애 인정 사랑의 불시착' 종영 후 연인으로 발전' |url=https://www.sedaily.com/NewsView/22H36152Z4/GL0104 |access-date=2023-04-21 |website=서울경제 |language=ko}}</ref> Noong Pebrero 10, 2022 inihayag nina Son at Hyun Bin ang kanilang plano na magpakasal sa pamamagitan ng pag-post ng isinulat nilang liham sa kanilang kanya-kanyang sosyal media account. Ikinasal sila sa isang pribadong seremonya noong Marso 31, na dinaluhan ng kanilang mga magulang at mga kaibigan. 

Noong Hunyo 27, inihayag ni Son na buntis siya sa kanilang unang anak, at nanganak siya ng isang lalaki noong Nobyembre 27, 2022. 

 Pilantropiya 
Noong Pebrero 27, 2020, nag-donate si Son ng ₩100 milyon sa Community Chest ng Korea sa Daegu (ang bayan ni Son) para makatulong na labanan ang pagkalat ng COVID-19.

Noong Marso 8, 2022, nag-donate sina Son at Hyun Bin ng ₩200 milyon sa Hope Bridge Disaster Relief Association'' para tulungan ang mga naapektuhan ng napakalaking wildfire na nagsimula sa Uljin, Gyeongbuk at kumalat sa Samcheok, Gangwon.

Pilmograpiya
 Pelikula 
 Taon Pamagat sa Ingles Orihinal na pamagat Papel Sang. 2000 Secret Tears  2002 Chi-hwa-seon  So-woon Lover's Concerto  Shim Soo-in/Gyung-hee 2003 The Classic  Ji-hye/Joo-hee  First Love Rally  Ju Il-mae  2004 A Moment to Remember  Kim Su-jin 2005 April Snow  Seo-young  The Art of Seduction  Han Ji-won  2007 Yobi, the Five Tailed Fox  Yobi (boses) 2008 Open City  Baek Jang-mi  My Wife Got Married  Joo In-ah  2009 White Night  Yoo Mi-ho/Lee Ji-ah  2011 Spellbound  Kang Yeo-ri  2012 The Tower  Seo Yoon-hee  2013 Blood and Ties  Jung Da-eun  2014 The Pirates  Yeo-wol 2015 Bad Guys Always Die  Ji-yeon2016 The Truth Beneath  Kim Yeon-hong  The Last Princess  Prinsesa Deokhye2018 Be with You  Soo-ah  The Negotiation  Ha Chae-yoon 

Mga teleserye
 Taon Pamagat sa Ingles Orihinal na pamagat Papel Kalambatan Sang. 2001 Delicious Proposal  Jang Hee-aeMBC  Sun-hee and Jin-hee  Shim Sun-hee  2002 Great Ambition  Choi Dong-hee SBS  2003 Summer Scent  Shim Hye-won KBS2  2006 Alone in Love  Yoo Eun-ho SBS  2008 Spotlight  Seo Woo-jinMBC   2010 Personal Taste  Park Kae-in 2011 Secret Garden  Kanyang sarili (kameo, ika-20 episodyo) SBS  2013 Don't Look Back: The Legend of Orpheus  Jo Hae-woo KBS2 2018 Something in the Rain  Yoon Jin-ah JTBC  2019-2020 Crash Landing on You  Yoon Se-ri tvN
 Mga sanggunian 

Kategorya:Nabubuhay na mga tao
Kategorya:Ipinanganak noong 1982
Kategorya: Artista mula Timog Korea